CELEX: 31991R1478
Language: el
Date: 1991-05-30 00:00:00
Title: Κανονισμός (ΕΟΚ) αριθ. 1478/91 της Επιτροπής της 30ής Μαΐου 1991 περί παύσεως της αλιείας της κίτρινης πολλάκας από πλοία με σημαία της Γαλλίας

Avis juridique important

|

31991R1478

Κανονισμός (ΕΟΚ) αριθ. 1478/91 της Επιτροπής της 30ής Μαΐου 1991 περί παύσεως της αλιείας της κίτρινης πολλάκας από πλοία με σημαία της Γαλλίας  

Επίσημη Εφημερίδα αριθ. L 138 της 01/06/1991 σ. 0080 - 0080

ΚΑΝΟΝΙΣΜΟΣ (ΕΟΚ) αριθ. 1478/91 ΤΗΣ ΕΠΙΤΡΟΠΗΣ  της 30ής Μαΐου 1991  περί παύσεως της αλιείας της κίτρινης πολλάκας από πλοία με σημαία της ΓαλλίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3926/90 του Συμβουλίου της 20ής Δεκεμβρίου 1990 για τον καθορισμό, για ορισμένα αποθέματα ιχθύων ή ομάδες ιχθύων, του επιτρεπόμενου συνόλου των αλιευμάτων για το 1991 και ορισμένων όρων υπό τους οποίους μπορούν να αλιευθούν  (3), όπως τροποποιήθηκε από τον κανονισμό (ΕΟΚ) αριθ. 793/91 (4), προβλέπει ποσοστώσεις για τη κίτρινη πολλάκα για το 1991-  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί-  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων κίτρινης πολλάκας στα ύδατα της διαιρέσεως CIEM VIII d, από πλοία με σημαία της Γαλλίας ή νηολογημένα στη Γαλλία, έφθασε τις ποσοστώσεις που είχαν διατεθεί για το  1991,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων κίτρινης πολλάκας στα ύδατα της διαιρέσεως CIEM VIII d, από πλοία με σημαία της Γαλλίας ή νηολογημένα στη Γαλλία, εκτιμάται ότι έχει εξαντλήσει τις ποσοστώσεις που είχαν διατεθεί στη Γαλλία, για το 1991.  Απαγορεύεται η αλιεία κίτρινης πολλάκας στα ύδατα της διαιρέσεως CIEM VIII d, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση της κίτρινης πολλάκας, που έχει αλιευθεί στις διαιρέσεις αυτές από πλοία με  σημεία της Γαλλίας, ή νηολογημένα στη Γαλλία, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Μαΐου 1991. Για την Επιτροπή  Manuel MARIN  Αντιπρόεδρος  (1) ΕΕ αριθ. L 207 της 29. 7. 1987, σ. 1. (2) ΕΕ αριθ. L 306 της 11. 11. 1988, σ. 2. (3) ΕΕ αριθ. L 378 της 31. 12. 1990, σ. 1. (4) ΕΕ αριθ. L 82 της 28. 3. 1991, σ. 2.